|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΥΓΕΙΑΣ**  **ΨΥΧΙΑΤΡΙΚΟ ΝΟΣΟΚΟΜΕΙΟ ΑΤΤΙΚΗΣ<<ΔΡΟΜΟΚΑΙΤΕΙΟ>>**  **ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΗΡΕΣΙΑΣ**  **Τμήμα    : Οικονομικό**  **Γραφείο : Προμηθειών** |  |

**Χαϊδάρι  29/03/2016**

**Αριθμός Διακήρυξης:3843/756533**

|  |
| --- |
| **ΕΠΑΝΑΛΗΠΤΙΚΟΣ ΔΙΑΓΩΝΙΣΜΟΣ ΜΕ ΔΙΑΔΙΚΑΣΙΕΣ ΑΠ΄ ΕΥΘΕΙΑΣ ΑΝΑΘΕΣΗΣ ΣΕ ΕΤΑΙΡΕΙΑ ΟΡΚΩΤΩΝ ΕΛΕΓΚΤΩΝ (ΜΕΛΟΥΣ ΤΟΥ  Σ.Ο.Ε.Λ.), ΤΗΣ ΔΙΕΝΕΡΓΕΙΑΣ ΤΟΥ ΕΛΕΓΧΟΥ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ ΚΑΙ ΤΗΣ ΚΑΤΑΣΤΑΣΗΣ ΙΣΟΛΟΓΙΣΜΟΥ ΤΕΛΟΥΣ ΧΡΗΣΗΣ ΕΤΟΥΣ 2015, ΣΥΜΦΩΝΑ ΜΕ ΤΑ ΔΙΕΘΝΗ ΠΡΟΤΥΠΑ ΧΡΗΜΑΤΟΟΙΚΟΝΟΜΙΚΗΣ ΠΛΗΡΟΦΟΡΗΣΗΣ** |

|  |  |
| --- | --- |
| ***ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ – ΣΥΝΟΠΤΙΚΑ ΣΤΟΙΧΕΙΑ*** | |
| **ΚΡΙΤΗΡΙΟ ΚΑΤΑΚΥΡΩΣΗΣ** | Χαμηλότερη τιμή |
| **ΣΥΝΟΛΙΚΗ ΠΡΟΥΠΟΛΟΓΙΣΘΕΙΣA** **ΔΑΠΑΝΗ ΜΕ ΦΠΑ** | **5.000,00€** |
| **ΚΑΕ**  **CPV** | **0439**  **79211000-6** |
| **ΔΥΝΑΤΟΤΗΤΑ ΥΠΟΒΟΛΗΣ ΠΡΟΣΦΟΡΑΣ ΓΙΑ ΜΕΡΟΣ ΤΩΝ ΖΗΤΟΥΜΕΝΩΝ ΕΙΔΩΝ** | ΟΧΙ |
| **ΚΑΤΑΘΕΣΗ ΠΡΟΣΦΟΡΩΝ ΕΩΣ** | **ΤΕΤΑΡΤΗ 13/04/2016** ΩΡΑ 09:00 π.μ. |
| **ΑΠΟΣΦΡΑΓΙΣΗ ΟΙΚΟΝΟΜΙΚΩΝ ΠΡΟΣΦΟΡΩΝ** | **ΤΕΤΑΡΤΗ   13/04/2016**   ΩΡΑ 10:00 π.μ |

Έχοντας υπ’ όψη τις διατάξεις όπως αυτές ισχύουν:

1. Το Νόμο 2286/95 (ΦΕΚ 19/Α/95) <<Προμήθειες του Δημόσιου τομέα και ρυθμίσεις συναφών θεμάτων>>
2. Το Ν. 2362/95 (ΦΕΚ Α’ 247 /27-11-1995) «Περί Δημοσίου Λογιστικού Ελέγχου των δαπανών του Κράτους και άλλες διατάξεις».
3. Το Π.Δ. 118/2007«Κανονισμός Προμηθειών Δημοσίου»(ΦΕΚ Α’ 150 /10-7-2007).
4. Τις διατάξεις του Ν. 3867/2010 παρ. 11 του αρθρ. 27.
5. Το Π.Δ 60/2007(ΦΕΚ 64/16-03-2007 τ. Α΄)
6. Το Π.Δ 146/2003.
7. Το Π.Δ 205/98 <<Εφαρμογή του Κλαδικού Λογιστικού σχεδίου Ν.Π.Δ.Δ>>
8. Το άρθρο 27 του Ν. 3599/2007, σύνταξης ετησίων οικονομικών καταστάσεων από τις Δημόσιες Μονάδες Υγείας, σύμφωνα με τα Διεθνή Λογιστικά Πρότυπα Χρηματοοικονομικά Πληροφορικής.
9. Το Ν. 3580/2007 «Προμήθειες Φορέων εποπτευόμενων από το Υπουργείο Υγείας και Κοινωνικής Αλληλεγγύης και άλλες διατάξεις»(ΦΕΚ Α’ 134 /18-6-2007)
10. Το Ν. 3886/2010 (ΦΕΚ 173/30-9-2010) «Δικαστική προστασία κατά τη σύναψη δημοσίων συμβάσεων – Εναρμόνιση της Ελληνικής Νομοθεσίας με την Οδηγία 89/665/ΕΟΚ του Συμβουλίου της 21ης Ιουνίου 1989».
11. Την με αρ. πρωτ. 3384/756524/29-03-2016 έγκριση Προέδρου του Νοσοκομείου.

**ΠΡΟΚΗΡΥΣΣΟΥΜΕ**

**Επαναληπτικό  Διαγωνισμό με διαδικασίες απ’ ευθείας ανάθεσης, σύμφωνα  με τις πιο πάνω διατάξεις, με συλλογή γραπτών σφραγισμένων προσφορών, με κριτήριο κατακύρωσης τη χαμηλότερη τιμή, συνολικής προϋπολογισθείσας δαπάνης 5.000,00€ συμπεριλαμβανομένου του ΦΠΑ, για την ανάθεση σε εταιρεία ορκωτών ελεγκτών, μέλους του Σώματος Ορκωτών Ελεγκτών Λογιστών – ΣΟΕΛ,  του ελέγχου των οικονομικών καταστάσεων & της κατάστασης ισολογισμού τέλους χρήσης έτους 2015.**

| **ΑΡΘΡΟ 1ο** | **ΔΥΝΑΤΟΤΗΤΑ ΥΠΟΒΟΛΗΣ ΠΡΟΣΦΟΡΑΣ** |
| --- | --- |
| Δυνατότητα υποβολής προσφοράς έχουν εταιρείες ορκωτών ελεγκτών, μέλη του σώματος Ορκωτών Ελεγκτών Λογιστών – ΣΟΕΛ. Δεν παρέχεται η δυνατότητα υποβολής προσφοράς για μέρος των ζητούμενων εργασιών. | |

| **ΑΡΘΡΟ 2ο** | **ΕΓΓΡΑΦΑ ΣΥΜΜΕΤΟΧΗΣ ΣΤΟ ΔΙΑΓΩΝΙΣΜΟ** |
| --- | --- |
| Για τη συμμετοχή στο διαγωνισμό, απαιτείται:  1.    **Έγγραφη προσφορά**.  2.    **Υπεύθυνη δήλωση** της παρ.4 του άρθρου 8 του Ν. 1599/1986, με την οποία θα δηλώνεται από τους συμμετέχοντες:  i) ότι δεν υφίστανται νομικοί περιορισμοί στη λειτουργία της επιχείρησης,  ii) ότι δεν έχει αποκλειστεί η συμμετοχή τους σε διαγωνισμό του Δημοσίου με αμετάκλητη απόφαση του Υπουργού Ανάπτυξης,  iii) ότι μέχρι το χρόνο υποβολής της προσφοράς, η επιχείρησή τους υπήρξε συνεπής ως προς την εκπλήρωση των συμβατικών ή άλλων νόμιμων υποχρεώσεων της έναντι φορέων του δημόσιου τομέα,  iv) ότι οι πληροφορίες και τα στοιχεία που περιέχονται στην προσφορά είναι αληθή και ακριβή ως προς το περιεχόμενό τους,  v) ότι η προσφορά συντάχθηκε σύμφωνα με τους όρους της παρούσας διακήρυξης της οποίας έλαβαν γνώση και την αποδέχονται  πλήρως και ανεπιφύλακτα  **Σε περίπτωση που δεν υποβληθούν με την προσφορά τα παραπάνω δικαιολογητικά ή έγγραφα, η προσφορά απορρίπτεται. Τόσο η προσφορά όσο και η υπεύθυνη δήλωση θα είναι πρωτότυπα. Διευκρινίζεται ότι η απαιτούμενη κατά τα ανωτέρω Υπεύθυνη δήλωση υπογράφεται από τους διαχειριστές, στις περιπτώσεις Ε.Π.Ε., Ο.Ε. και Ε.Ε. και από τον πρόεδρο του Δ.Σ. ή τον Διευθύνοντα Σύμβουλο, στις περιπτώσεις Α.Ε**. | |

| **ΑΡΘΡΟ 3ο** | **ΠΡΟΣΦΕΡΟΜΕΝΗ ΤΙΜΗ** |
| --- | --- |
| 1.    Με την προσφορά, η τιμή των ενδιαφερομένων θα δοθεί (αριθμητικά και ολογράφως) .Στην τιμή, περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση, εκτός από το ΦΠΑ.  2.    Η προσφερόμενη τιμή δίδεται σε ΕΥΡΩ.  3.    Η τιμή ανά είδος θα αναλύεται ως εξής:  q  Τιμή με κρατήσεις χωρίς Φ.Π.Α.  q  Ποσοστό του Φ.Π.Α. στο οποίο υπάγεται η εργασία. Σε περίπτωση που αναφέρεται εσφαλμένο ποσοστό Φ.Π.Α., αυτό θα διορθώνεται από την Υπηρεσία. Η τιμή με κρατήσεις και χωρίς Φ.Π.Α., θα λαμβάνεται υπόψη για την σύγκριση των προσφορών  4.    Προσφορά που θέτει όρο αναπροσαρμογής, απορρίπτεται ως απαράδεκτη.  5.    Οι τιμές της προσφοράς είναι δεσμευτικές, μέχρι και την οριστική παραλαβή των εργασιών. Αποκλείεται η αναθεώρηση των τιμών της προσφοράς ή οποιαδήποτε αξίωση του αναδόχου πέραν του αντιτίμου για τις εργασίες που θα εκτελέσει στο Νοσοκομείο, βάσει των τιμών της προσφοράς του.  6.    Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου.  7.   Το Νοσοκομείο διατηρεί το δικαίωμα να ζητά από τους συμμετέχοντες, επιπλέον στοιχεία, απαραίτητα για την τεκμηρίωση των προσφερόμενων τιμών, οι δε συμμετέχουσες εταιρείες υποχρεούνται να παρέχουν τα στοιχεία αυτά και να διευκολύνουν κάθε σχετικό έλεγχο της Αναθέτουσας Αρχής . | |

| **ΑΡΘΡΟ 4ο** | **ΠΡΟΣΦΟΡΕΣ** |
| --- | --- |
| Οι προσφορές κατατίθενται σε σφραγισμένο φάκελο στη Γραμματεία του Νοσοκομείου (Πρωτόκολλο), πρέπει να είναι συντεταγμένες στην Ελληνική γλώσσα δεν πρέπει να έχουν ξέσματα, σβησίματα, προσθήκες, διορθώσεις στο κείμενο και στα ποσά, σε διαφορετική περίπτωση πρέπει να φέρουν την υπογραφή και σφραγίδα του προμηθευτή καθώς επίσης θα πρέπει να είναι πρωτότυπες και όχι φωτοαντίγραφο ή φαξ. Εάν υπάρχει στην προσφορά οποιαδήποτε προσθήκη ή διόρθωση, αυτή πρέπει να είναι καθαρογραμμένη και μονογραμμένη από τον προσφέροντα, η δε Επιτροπή αξιολόγησης των αποτελεσμάτων του διαγωνισμού αρμόδια για την παραλαβή και αποσφράγιση των προσφορών, κατά τον έλεγχο, μονογράφει και σφραγίζει την τυχόν διόρθωση ή προσθήκη. Η προσφορά απορρίπτεται, όταν υπάρχουν σ’ αυτή διορθώσεις που την καθιστούν ασαφή, κατά την κρίση του οργάνου αξιολόγησης των προσφορών.  Στον φάκελο της προσφοράς πρέπει να αναγράφονται ευκρινώς:  1.        Η λέξη «Προσφορά»  2.        Ο αριθμός της διακήρυξης.  3.        Ο Τίτλος του διαγωνισμού (όπως αναφέρεται στην 1 σελίδα της παρούσας διακήρυξης)  4.      Αναλυτικά τα στοιχεία του αποστολέα-προμηθευτή (δηλαδή πλήρη επωνυμία της εταιρίας, διεύθυνση & ταχυδρομικός κώδικας, τηλέφωνο, φαξ, ηλεκτρονική διεύθυνση κλπ).  Η συνταχθείσα προσφορά θα περιλαμβάνει ανάλυση των προσφερόμενων εργασιών, με αναφορά σε όλα τα λειτουργικά-τεχνικά τους χαρακτηριστικά καθώς και την προσφερθείσα τιμή. Επιπλέον ΥΠΟΧΡΕΩΤΙΚΑ θα αναγράφονται τα στοιχεία του αποστολέα-προμηθευτή (δηλαδή: πλήρη επωνυμία της εταιρίας, διεύθυνση & ταχυδρομικός κώδικας, τηλέφωνο, φαξ, ηλεκτρονική διεύθυνση, το ΑΦΜ και τη Δ.Ο.Υ που ανήκει, με το ονοματεπώνυμο και υπογραφή του συντάκτη και τη σφραγίδα της εταιρείας κλπ).  Ο προσφέρων, εφόσον δεν έχει ασκήσει εμπροθέσμως την ένσταση του άρθρου 15 παρ. 2 περ. α κατά της διακήρυξης του διαγωνισμού, ή έχει απορριφθεί η ανωτέρω ένσταση, θεωρείται ότι αποδέχεται πλήρως και ανεπιφυλάκτως όλους τους όρους της διακήρυξης ή πρόσκλησης και δεν δύναται, με την προσφορά του ή με οιονδήποτε άλλο τρόπο, να αποκρούσει, ευθέως ή εμμέσως, τους ανωτέρω όρους. Η άσκηση ενστάσεως κατά της διακηρύξεως δεν κωλύει τη συμμετοχή στο διαγωνισμό. | |

|  |  |
| --- | --- |
|  | |

| **ΑΡΘΡΟ 5ο** | **ΠΛΗΡΩΜΗ ΠΡΟΜΗΘΕΥΤΗ** |
| --- | --- |
| Η πληρωμή θα γίνει σε ευρώ (€) όταν o ανάδοχος εκπληρώσει τις συμβατικές του υποχρεώσεις, μετά την παράδοση του έργου. | |

| **ΑΡΘΡΟ 6ο** | **ΚΡΑΤΗΣΕΙΣ** |
| --- | --- |
| Την Ανάδοχο εταιρία βαρύνουν οι πιο κάτω κρατήσεις:  1. Υπέρ της Ψυχικής Υγείας κράτηση 2% σύμφωνα με το άρθ. 3 του Ν.3580/07  2. Κράτηση Ε.Α.Α.ΔΗ.ΣΥ 0,10% πλέον χαρτοσήμου 3% και Ο.Γ.Α χαρτοσήμου 20%.  3. Φόρος εισοδήματος 8% επί της καθαρής συμβατικής αξίας.  Ο  ΦΠΑ βαρύνει το  ΨΝΑ <<ΔΡΟΜΟΚΑΙΤΕΙΟ>>. | |

| **ΑΡΘΡΟ 7ο** | **ΑΝΩΤΕΡΑ ΒΙΑ** |
| --- | --- |
| 1.    Ο ανάδοχος δεν μπορεί να θεωρηθεί υπεύθυνος για τη μη έγκαιρη ολοκλήρωση των εργασιών, εφόσον συντρέχουν λόγοι ανωτέρας βίας. Ως ανωτέρα βία νοείται κάθε γεγονός απρόβλεπτο, το οποίο στη συγκεκριμένη περίπτωση δεν μπορεί να αποτραπεί έστω και με τη λήψη μέτρων άκρας επιμέλειας και σύνεσης, ένεκα του οποίου καθίσταται ανέφικτο στον ανάδοχο να προβεί ο ίδιος ή μέσω τρίτων στην εκπλήρωση των υποχρεώσεών του.  2.    Ο ανάδοχος υποχρεούται μέσα σε διάστημα είκοσι (20) ημερών από τότε που έλαβε χώρα το γεγονός που συνιστά ανωτέρα βία να το αναφέρει εγγράφως και να προσκομίσει στο Νοσοκομείο τα απαραίτητα αποδεικτικά στοιχεία. Σε περίπτωση που ο ανάδοχος  δεν προσκομίσει τέτοια στοιχεία στερείται του δικαιώματος να επικαλεστεί τη συνδρομή λόγου ανωτέρας βίας  για τη μη εκπλήρωση των συμβατικών του υποχρεώσεων. | |

| **ΑΡΘΡΟ 8ο** |  |
| --- | --- |
| 1. Ό,τι   δεν αναγράφεται στην παρούσα διακήρυξη, ρυθμίζεται σύμφωνα με τις διατάξεις του Π.Δ. 118/07 (Κανονισμός Προμηθειών Δημοσίου και Ν.Π.Δ.Δ.) | |

| **ΑΡΘΡΟ 9ο** | **ΥΠΟΓΡΑΦΗ ΣΥΜΒΑΣΗΣ** |
| --- | --- |
| Μετά την ανακοίνωση κατακύρωσης υπογράφεται και από τα δύο συμβαλλόμενα μέρη η σύμβαση . | |

**Ο ΠΡΟΕΔΡΟΣ**

**ΙΣΙΔΩΡΟΣ ΠΡΩΙΟΣ**